b'\n_START_ARTICLE_\nChristian Johnen\n_START_SECTION_\nUra oikeuslaitoksessa\n_START_PARAGRAPH_\nJohnen opiskeli oikeustiedett\xc3\xa4 Bonnin, Heidelbergin ja Berliinin yliopistoissa, ja valmistui oikeustieteen tohtoriksi vuonna 1884. H\xc3\xa4n ty\xc3\xb6skenteli useilla eri paikkakunnilla eri oikeusasteissa. Vuodesta 1896 l\xc3\xa4htien h\xc3\xa4n toimi tuomarina, aluksi Vierseniss\xc3\xa4, sittemmin K\xc3\xb6lniss\xc3\xa4 ja D\xc3\xbcsseldorfissa.\n_START_SECTION_\nPikakirjoitus\n_START_PARAGRAPH_\nJohnen toimi aktiivisesti my\xc3\xb6s pikakirjoitusalalla. H\xc3\xa4n kokeili Stolzen, Gabelsbergerin ja Faulmannin pikakirjoitusj\xc3\xa4rjestelmi\xc3\xa4, mutta p\xc3\xa4\xc3\xa4tyi kehitt\xc3\xa4m\xc3\xa4\xc3\xa4n Ferdinand Schreyn j\xc3\xa4rjestelm\xc3\xa4\xc3\xa4, ja j\xc3\xa4rjestelm\xc3\xa4 tunnettiinkin my\xc3\xb6s nimell\xc3\xa4 Schrey\xe2\x80\x93Johnen\xe2\x80\x93Socin._NEWLINE_Johnen julkaisi vuonna 1911 ensimm\xc3\xa4isen osan useampiosaikseksi suunnitellusta pikakirjoituksen historiaa k\xc3\xa4sittelev\xc3\xa4st\xc3\xa4 teossarjasta Geschichte der Stenographie. Jatko-osien tekeminen kuitenkin kariutui ensimm\xc3\xa4isen maailmansodan aiheuttamien hankaluuksien vuoksi. Sen sijaan Johnen julkaisi lyhyemm\xc3\xa4n teoksen koko pikakirjoitushistoriasta. Ruotsalainen pikakirjoitushistorioitsija Olof Werling Melin piti Johnenia kaikkien aikojen merkitt\xc3\xa4v\xc3\xa4mp\xc3\xa4n\xc3\xa4 pikakirjoitushistorioitsijana.'